อยากจะถามคุณว่าส่าไข้สามารถเกิดซ้ำในเด็กได้อีกไหมหรือเป็นแค่รอบเดียวคะ
สวัสดีค่ะ การติดเชื้อหัดกุหลาบ หรือ ส่าไข้ คือ โรคที่เกิดจากการติดเชื้อไวรัสในกลุ่มเดียวกับโรคเริม ทำให้เกิดผื่นแดงกระจายทั่วตัวและมีไข้ขึ้นสูง มักจะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปีโรคนี้ไม่มีการรักษาจำเพาะ รักษาตามอาการ จนกว่าจะไข้ลงและผื่นยุบ เป็นโรคที่ติดต่อทางการหายใจ การไอ จาม ดังนั้นเมื่อเด็กมีโรคควรจะแยกออกจากเด็กอื่น และโรคนี้เมื่อเป็นแล้ว มักจะไม่เป็นซ้ำอีก